ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ.๒๕๔๒ อาศัยอำนาจตามความในมาตรา ๘๔แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน พ.ศ. ๒๕๔๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้สำนักงาน หมายความว่าสำนักงานศาลปกครองสำนักงานศาลหมายความว่า สำนักงานศาลปกครองสูงสุดสำนักงานศาลปกครองกลางหรือสำนักงานศาลปกครองในภูมิภาคต่างๆ หน่วยงานในสังกัดหมายความว่า หน่วยงานในสำนักงานระดับสำนักและกองหรือเทียบเท่าและสำนักงานศาลประธาน หมายความว่าประธานศาลปกครองสูงสุดเลขาธิการหมายความว่า เลขาธิการสำนักงานศาลปกครองหัวหน้าการเงิน[๒]หมายความว่า หัวหน้ากลุ่มงานการเงินสังกัดกองการเงินและบัญชีของสำนักงานหรือข้าราชการซึ่งได้รับมอบหมายให้ปฏิบัติหน้าที่ในลักษณะเดียวกันเจ้าหน้าที่การเงินหมายความว่า ข้าราชการซึ่งได้รับมอบหมาย หรือแต่งตั้งตามระเบียบนี้ให้ปฏิบัติงานด้านการเงินและบัญชีของสำนักงานศาลผู้ปฏิบัติงานหมายความว่า ตุลาการศาลปกครอง ข้าราชการฝ่ายศาลปกครองและลูกจ้างประจำของสำนักงานหลักฐานการจ่ายเงินหมายความว่าหลักฐานซึ่งแสดงว่าได้มีการจ่ายเงินให้แก่ผู้รับหรือเจ้าหนี้ตามข้อผูกพันถูกต้องแล้วใบสำคัญคู่จ่ายหมายความว่า หลักฐานการจ่ายเงินที่เป็นใบเสร็จรับเงินหลักฐานของธนาคารแสดงการจ่ายเงินให้แก่เจ้าหนี้หรือหลักฐานการนำเงินเข้าบัญชีเงินฝากของผู้รับที่ธนาคารใบสำคัญ หมายความว่าหลักฐานแสดงการจ่ายเงินของผู้ปฏิบัติงานเงินสดย่อย หมายความว่าเงินสดที่มีไว้ประจำสำนักงานและสำนักงานศาลเพื่อใช้จ่ายเป็นเงินยืมหรือเป็นค่าใช้จ่ายอื่นของสำนักงานและสำนักงานศาลข้อ ๔หลักเกณฑ์และวิธีปฏิบัติเกี่ยวกับการเงินและการเก็บรักษาเงินที่มิได้กำหนดไว้ในระเบียบนี้ให้ปฏิบัติตามระเบียบว่าด้วยการเงินและการเก็บรักษาเงินของทางราชการโดยอนุโลมข้อ ๕ ให้เลขาธิการเป็นผู้รักษาการตามระเบียบนี้และมีอำนาจออกระเบียบ คำสั่ง หลักเกณฑ์และวิธีการเพื่อประโยชน์ในการปฏิบัติงานตามระเบียบนี้ข้อ ๖ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาที่เกิดจากการใช้ระเบียบนี้หมวด๑การรับเงิน ข้อ ๗เมื่อพระราชบัญญัติงบประมาณรายจ่ายประจำปีหรือพระราชบัญญัติงบประมาณรายจ่ายเพิ่มเติมใช้บังคับแล้วให้สำนักงานดำเนินการเบิกเงินงบประมาณที่ได้รับและเมื่อถอนเงินจากบัญชีของสำนักงานที่ธนาคารแห่งประเทศไทยแล้ว ให้ฝากเงินดังกล่าวไว้กับธนาคารที่เป็นรัฐวิสาหกิจดอกเบี้ยซึ่งเกิดจากเงินฝากตามวรรคหนึ่ง ให้นำส่งคลังเป็นรายได้แผ่นดินในปีงบประมาณถัดไปข้อ ๘การรับเงินที่เป็นเงินสดหรือเช็คที่ธนาคารสั่งจ่ายให้เจ้าหน้าที่ผู้รับผิดชอบออกใบเสร็จรับเงินไว้เป็นหลักฐานทุกครั้ง แล้วนำเข้าบัญชีเงินฝากของสำนักงานอย่างช้าภายในวันทำการถัดไปการรับเงินที่เป็นธนาณัติหรือตราสารอื่นให้เจ้าหน้าที่ผู้รับผิดชอบออกใบเสร็จรับเงินโดยหมายเหตุว่าใบเสร็จรับเงินนั้นจะสมบูรณ์ต่อเมื่อได้เรียกเก็บเงินตามธนาณัติหรือตราสารนั้นแล้วให้เจ้าหน้าที่ผู้รับผิดชอบนำธนาณัติหรือตราสารอื่นนั้นไปขึ้นเงินอย่างช้าภายในวันทำการถัดไปและนำเงินที่ได้รับเข้าบัญชีเงินฝากของสำนักงานภายในวันเดียวกันข้อ ๙ การรับเงินทุกรายการจะต้องบันทึกเงินที่ได้รับในบัญชีเงินสดหรือบัญชีเงินฝากธนาคารภายในวันที่ได้รับเงินนั้น โดยให้แสดงให้ทราบว่าได้รับเงินตามฎีกาใบเสร็จรับเงินหรือเอกสารอื่นเล่มใด เลขที่ใด จำนวนเท่าใดในกรณีที่มีการรับเงินภายหลังกำหนดเวลาปิดบัญชีสำหรับวันนั้นแล้วให้บันทึกการรับเงินดังกล่าวในวันทำการถัดไปกำหนดเวลาปิดบัญชีให้เป็นไปตามที่เลขาธิการกำหนดข้อ ๑๐ แบบใบเสร็จรับเงินให้เป็นไปตามที่เลขาธิการกำหนดใบเสร็จรับเงินจะต้องไม่มีการขูด ลบแก้ไขเพิ่มเติมหมายเลขกำกับใบเสร็จรับเงิน จำนวนเงินหรือชื่อผู้ชำระเงินหากใบเสร็จรับเงินลงรายการรับเงินผิดพลาด ให้ทำการยกเลิกใบเสร็จรับเงินนั้นการยกเลิกใบเสร็จรับเงิน ให้ประทับคำว่า ยกเลิกด้วยตรายางสีแดงไว้ในใบเสร็จรับเงินนั้นและให้คงใบเสร็จรับเงินฉบับที่ยกเลิกติดไว้กับสำเนาเพื่อการตรวจสอบข้อ ๑๑ให้สำนักงานและสำนักงานศาลจัดทำทะเบียนคุมใบเสร็จรับเงินไว้เพื่อให้ทราบและตรวจสอบได้ว่าได้จัดพิมพ์ขึ้นจำนวนเท่าใด ได้จ่ายใบเสร็จรับเงินเล่มใด หมายเลขใดถึงหมายเลขใด ให้เจ้าหน้าที่ผู้ใดไปดำเนินการจัดเก็บเงินเมื่อวันเดือนปีใดข้อ ๑๒ เมื่อสิ้นปีงบประมาณให้เจ้าหน้าที่ซึ่งรับใบเสร็จรับเงินไปดำเนินการจัดเก็บเงินรายงานให้ผู้อำนวยการกองการเงินและบัญชี*หรือหัวหน้าสำนักงานศาล แล้วแต่กรณีทราบว่ามีใบเสร็จรับเงินอยู่ในความรับผิดชอบเล่มใด หมายเลขใดถึงหมายเลขใดและได้ใช้ใบเสร็จรับเงินไปแล้วเล่มใด หมายเลขใดถึงหมายเลขใด อย่างช้าไม่เกินวันที่๓๑ ตุลาคม ของปีงบประมาณถัดไป ข้อ ๑๓ โดยปกติใบเสร็จรับเงินเล่มใดใช้สำหรับรับเงินของปีงบประมาณใดให้ใช้รับเงินภายในปีงบประมาณนั้นเท่านั้น เมื่อขึ้นปีงบประมาณใหม่ให้ใช้ใบเสร็จรับเงินเล่มใหม่ ใบเสร็จรับเงินฉบับใดยังไม่ได้ใช้ให้คงติดไว้กับเล่ม แต่ให้ปรุ เจาะรูหรือประทับตราเลิกใช้เพื่อให้เป็นที่สังเกตมิให้นำมาใช้รับเงินได้อีกต่อไปข้อ ๑๔ ก่อนสิ้นวันทำการ ให้ผู้อำนวยการกองการเงินและบัญชี*หรือหัวหน้าสำนักงานศาลหรือผู้ที่ได้รับมอบหมายแล้วแต่กรณีตรวจสอบจำนวนเงินที่สำนักงานหรือสำนักงานศาลได้รับและจำนวนเงินที่นำส่งคลังที่ฝากธนาคาร หรือที่คงเหลือเป็นเงินสดกับหลักฐานและรายการที่บันทึกไว้ในบัญชีเงินสดหรือบัญชีเงินฝากธนาคารว่าถูกต้องครบถ้วนหรือไม่หากปรากฏว่าถูกต้องแล้ว ให้ผู้ตรวจแสดงยอดรวมเงินรับทั้งสิ้นตามใบเสร็จรับเงินทุกฉบับที่ได้รับในวันนั้นไว้ในสำเนาใบเสร็จรับเงินฉบับสุดท้ายและลงลายมือชื่อกำกับไว้ด้วยในกรณีที่ผู้อำนวยการกองการเงินและบัญชี*หรือหัวหน้าสำนักงานศาลไม่อยู่หรือไม่อาจปฏิบัติหน้าที่ได้ให้มอบหมายเป็นลายลักษณ์อักษรให้เจ้าหน้าที่ผู้อื่นปฏิบัติหน้าที่แทนหมวด๒การจ่ายเงิน ส่วนที่๑การขออนุมัติและการอนุมัติให้จ่ายเงิน ข้อ ๑๕ การจ่ายเงินให้จ่ายได้เฉพาะตามที่มีกฎหมายระเบียบ ข้อบังคับ หรือมติคณะรัฐมนตรีกำหนดไว้ และผู้มีอำนาจอนุมัติจ่ายเงิน อนุมัติให้จ่ายเงินได้ข้อ ๑๖ ก่อนเริ่มต้นใช้เงินงบประมาณประจำปีให้ฝ่ายงบประมาณจัดให้มีทะเบียนคุมเงินงบประมาณรายจ่ายซึ่งระบุวงเงินที่หน่วยงานในสังกัดแต่ละแห่งสามารถเบิกจ่ายได้ ทั้งนี้ภายในกรอบของแผนการใช้จ่ายเงินงบประมาณประจำปีข้อ ๑๗การจ่ายเงินตามแผนการใช้จ่ายเงินงบประมาณประจำปีให้ดำเนินการให้เสร็จสิ้นในปีงบประมาณนั้นเมื่อสิ้นสุดปีงบประมาณหากมีเงินงบประมาณเหลือจ่ายให้สำนักงานนำส่งคลังเป็นรายได้แผ่นดินเว้นแต่กรณีที่มีหนี้ผูกผัน หรือมีความจำเป็นจะต้องเก็บเงินไว้จ่ายภายหลังสิ้นปีงบประมาณให้เก็บเงินไว้จ่ายต่อไปได้หลังจากนั้นให้นำเงินส่งคลังเป็นรายได้แผ่นดินข้อ ๑๘หน่วยงานในสังกัดใดประสงค์จะดำเนินการจัดซื้อจัดจ้าง หรือดำเนินการใดๆซึ่งต้องเบิกเงินของสำนักงานเมื่อได้ตรวจสอบกับฝ่ายงบประมาณแล้วว่ารายการนั้นมีกำหนดวงเงินไว้ในทะเบียนคุมเงินงบประมาณรายจ่ายให้หน่วยงานนั้นจัดให้ผู้มีอำนาจอนุมัติจ่ายเงินอนุมัติให้ดำเนินการก่อนทุกครั้งและเมื่อได้รับอนุมัติและมีการดำเนินการแล้ว ให้หน่วยงานนั้นทำใบเบิกเงินตามแบบที่กองการเงินและบัญชี*กำหนดพร้อมกับแนบคำขอตรวจสอบวงเงินงบประมาณ หลักฐานการอนุมัติให้ดำเนินการและเอกสารประกอบเช่น ใบแจ้งหนี้ ใบส่งของ หรือใบตรวจรับส่งให้หัวหน้าการเงินหรือเจ้าหน้าที่การเงินดำเนินการขออนุมัติจ่ายเงินก่อนดำเนินการจ่ายเงินต่อไปข้อ ๑๙การขอเบิกเงินทุกกรณีให้ระบุวัตถุประสงค์ที่จะนำเงินนั้นไปจ่ายและห้ามมิให้ขอเบิกเงินจนกว่าจะถึงกำหนดหรือใกล้จะถึงกำหนดจ่ายเงินเงินที่ขอเบิกเพื่อการใดให้นำไปจ่ายเฉพาะเพื่อการนั้นเท่านั้น จะนำไปจ่ายเพื่อการอื่นไม่ได้ข้อ ๒๐ ค่าใช้จ่ายดังต่อไปนี้เมื่อได้มีการอนุมัติให้ดำเนินการในครั้งแรกแล้ว ให้ขออนุมัติจ่ายเงินได้โดยไม่ต้องขออนุมัติให้ดำเนินการในแต่ละครั้งอีก(๑) ค่าใช้จ่ายประเภทสาธารณูปโภค เช่น ค่าไฟฟ้าค่าน้ำประปา ค่าโทรศัพท์(๒) ค่าเช่า ค่าใช้บริการค่าบัตรโดยสารเครื่องบินที่บริษัทการบินเรียกเก็บ(๓) ค่าธรรมเนียมในการโอนเงิน ค่าอากรเช็คและค่าธรรมเนียมอื่นที่ธนาคารผู้รับฝากเงินเรียกเก็บ(๔) ประโยชน์ตอบแทนอื่นที่สำนักงานต้องจ่ายตามปกติเป็นรายเดือน(๕) ค่าใช้จ่ายอื่นนอกจาก (๑) (๒) (๓) และ (๔)ตามที่เลขาธิการกำหนดค่าใช้จ่ายประเภทเงินเดือนและค่าจ้างให้เบิกจ่ายได้ตามสิทธิโดยไม่ต้องขออนุมัติดำเนินการหรือขออนุมัติเบิกจ่ายข้อ ๒๑ ให้ผู้ดำรงตำแหน่งดังต่อไปนี้มีอำนาจอนุมัติให้ดำเนินการและอนุมัติจ่ายเงินภายในวงเงิน ดังนี้(๑)ผู้อำนวยการกองการเงินและบัญชี*และผู้อำนวยการสำนัก ไม่เกิน ๑๐,๐๐๐ บาท(๒) หัวหน้าสำนักงานศาล ไม่เกิน ๕๐,๐๐๐ บาท(๓) รองเลขาธิการ ไม่เกิน ๑๐๐,๐๐๐ บาท(๔) เลขาธิการ ไม่จำกัดวงเงินข้อ ๒๒การจ่ายเงินจะต้องมีหลักฐานการจ่ายเงินไว้เพื่อประโยชน์ในการตรวจสอบข้อ ๒๓ การจ่ายเงินให้แก่ผู้รับเงินทุกรายการจะต้องมีการบันทึกการจ่ายเงินไว้ในบัญชีเงินสดหรือบัญชีเงินฝากธนาคาร แล้วแต่กรณี ในวันที่จ่ายเงินนั้นข้อ ๒๔ ห้ามมิให้ผู้มีหน้าที่จ่ายเงินเรียกใบสำคัญคู่จ่ายหรือให้ผู้รับเงินลงลายมือชื่อรับเงินในหลักฐานการจ่ายเงินโดยที่ยังมิได้มีการจ่ายเงินให้แก่เจ้าหนี้หรือผู้มีสิทธิรับเงินข้อ ๒๕ ภายหลังกำหนดเวลาปิดบัญชีในแต่ละวันให้ผู้อำนวยการกองการเงินและบัญชี*หรือหัวหน้าสำนักงานศาลหรือผู้ที่ได้รับมอบหมายแล้วแต่กรณีตรวจสอบรายการจ่ายเงินที่บันทึกไว้ในบัญชีเงินสดหรือบัญชีเงินฝากธนาคารกับหลักฐานการจ่ายเงินในวันนั้นหากปรากฏว่าถูกต้องแล้วให้ผู้ตรวจสอบลงลายมือชื่อกำกับยอดเงินคงเหลือไว้ในบัญชีนั้น ๆส่วนที่๒วิธีปฏิบัติในการจ่ายเงิน ข้อ ๒๖[๓] การจ่ายเงินให้จ่ายเป็นเช็คหรือจ่ายโดยการสั่งให้ธนาคารโอนเงินจากบัญชีเงินฝากของสำนักงานหรือสำนักงานศาลเข้าบัญชีเจ้าหนี้หรือผู้มีสิทธิรับเงินยกเว้นในกรณีจ่ายจากเงินสดย่อยข้อ ๒๗[๔] การเขียนเช็คสั่งจ่ายและการสั่งจ่ายเช็คให้ปฏิบัติดังนี้(๑) การเขียนเช็คสั่งจ่าย(ก) การจ่ายเงินให้แก่เจ้าหนี้ ในกรณีซื้อเช่าทรัพย์สิน หรือจ้างทำของ ให้ออกเช็คสั่งจ่ายในนามของเจ้าหนี้ ขีดฆ่าคำว่า หรือตามคำสั่งหรือ หรือผู้ถือ ออก และขีดคร่อมด้วย(ข) การจ่ายเงินให้แก่เจ้าหนี้นอกจากกรณีตาม (ก)ให้ออกเช็คสั่งจ่ายในนามของเจ้าหนี้ขีดฆ่าคำว่า หรือตามคำสั่งหรือ หรือผู้ถือ ออกและขีดคร่อมหรือไม่ก็ได้(ค)ในกรณีสั่งจ่ายเงินด้วยเช็คเพื่อเบิกเงินสดมาจ่ายให้ออกเช็คสั่งจ่ายในนามเจ้าหน้าที่ผู้ได้รับมอบหมายและขีดฆ่าคำว่า หรือตามคำสั่งหรือ หรือผู้ถือ ออกห้ามออกเช็คโดยไม่ระบุชื่อผู้รับเงิน ห้ามออกเช็คสั่งจ่ายเงินสด(ง)การออกเช็คเพื่อสั่งให้ธนาคารโอนเงินให้เจ้าหนี้หรือผู้มีสิทธิรับเงินตามข้อ ๒๘ให้ออกเช็คสั่งจ่ายในนามของธนาคาร และให้ระบุคำว่า เพื่อโอนให้เจ้าหนี้........ ราย ไว้ในเช็คด้วย(จ) การเขียนหรือพิมพ์จำนวนเงินในเช็คที่เป็นตัวอักษรให้เขียนหรือพิมพ์ให้ชิดคำว่า บาท และขีดเส้นหน้าจำนวนเงินอย่าให้มีช่องว่างที่จะเขียนหรือพิมพ์จำนวนเงินเพิ่มเติมได้และให้ขีดเส้นตรงหลังชื่อสกุล ชื่อบริษัท หรือห้างหุ้นส่วน จนชิดคำว่า หรือตามคำสั่งหรือ หรือผู้ถือ แล้วแต่กรณีโดยมิให้มีการเขียนหรือพิมพ์ชื่อบุคคลอื่นเพิ่มเติมได้อีก(๒)การสั่งจ่ายเช็คของสำนักงานและสำนักงานศาลทุกครั้งจะต้องลงลายมือชื่อผู้มีอำนาจลงนามในเช็ค หากมีการระบุรายการในเช็คผิดพลาดให้ยกเลิกเช็คโดยประทับคำว่า ยกเลิก ด้วยตรายางสีแดงไว้ที่ด้านหน้าเช็คนั้นและให้คงเช็คที่ยกเลิกนั้นไว้กับต้นขั้วเพื่อการตรวจสอบข้อ ๒๘[๕]การจ่ายเงินโดยการสั่งให้ธนาคารโอนเงินจากบัญชีเงินฝากของสำนักงานหรือสำนักงานศาลเข้าบัญชีเจ้าหนี้หรือผู้มีสิทธิรับเงินให้ปฏิบัติดังนี้(๑)ให้เจ้าหนี้หรือผู้มีสิทธิรับเงินแสดงเจตนาขอรับเงินผ่านธนาคารตามแบบคำขอรับเงินผ่านธนาคารที่สำนักงานกำหนด(๒) เมื่อหนี้ถึงกำหนดชำระให้สำนักงานหรือสำนักงานศาลจัดทำเช็คสั่งจ่ายเงินให้ธนาคารเป็นจำนวนเงินเท่ากับยอดรวมที่จะให้ธนาคารโอนเงินเข้าบัญชีให้เจ้าหนี้หรือผู้มีสิทธิรับเงินและให้จัดทำเอกสารประกอบการสั่งโอนเงิน จำนวน ๒ ฉบับ เป็นต้นฉบับ ๑ ชุดและสำเนาคู่ฉบับ ๑ ชุด ดังนี้(ก) หนังสือสั่งโอนเงิน โดยระบุชื่อเลขที่บัญชีเงินฝากและจำนวนเงินที่จะโอนเข้าบัญชีเงินฝากของเจ้าหนี้หรือผู้มีสิทธิรับเงินแต่ละรายที่ได้แสดงเจตนาไว้ตาม(๑)(ข) ใบนำฝากเงินเข้าบัญชีให้เจ้าหนี้หรือผู้มีสิทธิรับเงินแต่ละรายตามแบบของธนาคาร(๓) ให้ใช้แบบคำขอรับเงินผ่านธนาคารหนังสือสั่งโอนเงิน สำเนาใบนำฝากเงินเข้าบัญชีของเจ้าหนี้หรือผู้มีสิทธิรับเงินและใบเสร็จรับเงินซึ่งลงวันที่ที่โอนเงินเข้าบัญชี เป็นหลักฐานการจ่ายเงินข้อ ๒๙[๖] การลงนามในเช็คให้ผู้อำนวยการกองการเงินและบัญชีหรือผู้ที่ได้รับมอบหมายลงนามร่วมกับข้าราชการอื่นตามที่กำหนดไว้ ดังนี้(๑) ผู้อำนวยการสำนักหรือกอง กรณีจ่ายเงินไม่เกิน๕๐๐,๐๐๐ บาท(๒) รองเลขาธิการ กรณีจ่ายเงินไม่เกิน ๕,๐๐๐,๐๐๐บาท(๓) เลขาธิการ ไม่จำกัดวงเงินสำหรับสำนักงานศาลให้หัวหน้าสำนักงานศาลลงนามร่วมกับหัวหน้าส่วนบริหารงานทั่วไปหรือผู้ที่ได้รับมอบหมายกรณีจ่ายเงินไม่เกิน ๒๐๐,๐๐๐ บาทส่วนที่๓หลักฐานการจ่ายเงิน ข้อ ๓๐ หลักฐานการจ่ายเงิน นอกจากใบสำคัญคู่จ่ายให้เป็นไปตามแบบที่กองการเงินและบัญชี*กำหนดข้อ ๓๑ใบสำคัญคู่จ่ายที่เป็นใบเสร็จรับเงินซึ่งผู้รับเงินออกให้อย่างน้อยต้องมีรายการดังต่อไปนี้(๑) ชื่อ สถานที่อยู่ หรือที่ทำการของผู้รับเงิน(๒) วัน เดือน ปี ที่รับเงิน(๓) รายการแสดงการรับเงิน(๔) จำนวนเงิน ทั้งตัวเลขและตัวอักษร(๕) ลายมือชื่อของผู้รับเงินข้อ ๓๒ ให้เจ้าหน้าที่ผู้จ่ายเงินประทับตรา จ่ายเงินแล้วและลงลายมือชื่อซึ่งมีชื่อตัวบรรจงกำกับไว้ พร้อมทั้งลงวัน เดือน ปี ที่จ่ายเงิน ในหลักฐานการจ่ายเงินทุกฉบับ เพื่อป้องกันการเบิกซ้ำและเพื่อประโยชน์ในการตรวจสอบข้อ ๓๓ ถ้าผู้มีสิทธิรับเงินไม่สามารถรับเงินด้วยตนเองได้จะมอบอำนาจให้ผู้อื่นเป็นผู้รับเงินแทนก็ได้ โดยจะต้องมีใบมอบอำนาจแนบมาด้วยข้อ ๓๔การจ่ายเงินสำหรับการไปปฏิบัติราชการในต่างประเทศซึ่งตามกฎหมายหรือประเพณีนิยมของประเทศนั้นๆ ไม่ต้องออกใบเสร็จรับเงินหรือใบเสร็จรับเงินเป็นภาษาต่างประเทศ ให้ผู้จ่ายเงินทำใบรับรองการจ่ายเงินโดยระบุรายการแสดงการจ่ายเงินวัน เดือน ปี ที่จ่ายเงิน จำนวนเงิน และลงลายมือชื่อ พร้อมทั้งแนบใบสำคัญ (ถ้ามี)หรือใบเสร็จรับเงินดังกล่าวไปพร้อมกับใบรับรองเพื่อตรวจสอบด้วยข้อ ๓๕การจ่ายเงินรายใดซึ่งตามลักษณะไม่อาจเรียกใบเสร็จรับเงินจากผู้รับเงินได้ ให้ผู้จ่ายเงินทำใบรับรองการจ่ายเงินตามข้อ ๓๔ ข้อ ๓๖ในกรณีที่หลักฐานการจ่ายเงินชำรุดหรือสูญหาย ให้ปฏิบัติดังนี้(๑) กรณีใบสำคัญคู่จ่ายชำรุดหรือสูญหายให้ใช้สำเนาใบสำคัญคู่จ่าย ซึ่งผู้รับเงินรับรองได้ โดยให้เจ้าหน้าที่ผู้รับผิดชอบจดแจ้งเหตุผลไว้ในสำเนาใบสำคัญคู่จ่ายและลงนามผู้จดแจ้งไว้(๒) กรณีใบสำคัญคู่จ่ายชำรุดหรือสูญหายและไม่อาจขอสำเนาใบสำคัญคู่จ่ายได้ให้เจ้าหน้าที่ผู้จ่ายเงินทำใบรับรองการจ่ายเงินและชี้แจงพฤติการณ์ที่ใบสำคัญคู่จ่ายชำรุดหรือสูญหายและเหตุผลที่ไม่อาจขอสำเนาใบสำคัญคู่จ่ายนั้นได้ต่อเลขาธิการหรือหัวหน้าสำนักงานศาลแล้วแต่กรณี เพื่อพิจารณาอนุมัติ เมื่อได้รับอนุมัติแล้วให้ใช้ใบรับรองการจ่ายเงินนั้นเป็นใบสำคัญคู่จ่ายได้(๓)กรณีหลักฐานการจ่ายเงินอื่นที่ไม่ใช่ใบสำคัญคู่จ่ายชำรุดหรือสูญหาย ให้นำ (๑) และ(๒) มาใช้บังคับโดยอนุโลมข้อ ๓๗การทำหลักฐานการจ่ายเงินให้พิมพ์หรือเขียนตัวหมึกการแก้ไขหลักฐานการจ่ายเงินให้ใช้วิธีขีดฆ่าแล้วพิมพ์หรือเขียนใหม่โดยให้ผู้รับเงินลงลายมือชื่อกำกับไว้ทุกแห่งส่วนที่๔การจ่ายเงินเดือนและค่าจ้าง ข้อ ๓๘ การจ่ายเงินเดือนและค่าจ้างให้แก่ผู้ปฏิบัติงานให้จ่ายผ่านธนาคารที่สำนักงานกำหนดโดยให้ผู้ปฏิบัติงานแต่ละรายมีหน้าที่ไปขอเปิดบัญชีกับธนาคารดังกล่าวข้อ ๓๙ในวันก่อนกำหนดการจ่ายเงินเดือนและค่าจ้างอย่างน้อยสามวันให้กองการเงินและบัญชี*นำเงินเดือนและค่าจ้างคงเหลือสุทธิ เข้าฝากธนาคารในบัญชีของผู้ปฏิบัติงานแต่ละรายเพื่อที่ผู้ปฏิบัติงานจะสามารถเบิกเงินจากธนาคารได้ตามกำหนดเวลาและให้ขอหลักฐานการนำเงินเข้าบัญชีธนาคารดังกล่าวเพื่อเก็บไว้เป็นหลักฐานทางบัญชีต่อไปข้อ ๔๐ ให้กองการเงินและบัญชี*ส่งใบรายการแสดงเงินเดือนเงินเพิ่ม (ถ้ามี) เงินประจำตำแหน่ง พร้อมทั้งรายการหักเงินต่างๆ เช่นการหักภาษีเงินได้บุคคลธรรมดา ณ ที่จ่าย เงิน กบข.เงินชำระหนี้เงินกู้สหกรณ์หรือกองทุนสงเคราะห์เงินสวัสดิการเงินกู้เพื่อที่อยู่อาศัย ให้แก่ผู้ปฏิบัติงานแต่ละรายทุกเดือนส่วนที่๕การจ่ายเงินยืม ข้อ ๔๑[๗]การจ่ายเงินยืมของสำนักงานและสำนักงานศาลจะจ่ายได้แต่เฉพาะที่ผู้ยืมได้ทำสัญญาการยืมตามแบบที่กองการเงินและบัญชี*กำหนดและเลขาธิการหรือผู้ซึ่งเลขาธิการมอบหมายหรือหัวหน้าสำนักงานศาล แล้วแต่กรณีได้อนุมัติให้จ่ายเงินยืมตามสัญญาการยืมเงินนั้นแล้วข้อ ๔๒ ผู้ปฏิบัติงานอาจขอยืมเงินได้ในกรณีดังต่อไปนี้(๑) เพื่อการจัดซื้อหรือจ้างที่จำเป็นและเร่งด่วน(๒) เพื่อเป็นค่าใช้จ่ายในการเดินทางไปราชการ(๓) เพื่อเป็นค่าใช้จ่ายอื่นตามภาระหน้าที่ในการปฏิบัติราชการข้อ ๔๓ การส่งใช้เงินยืมให้ปฏิบัติดังนี้(๑) การยืมเงินเพื่อซื้อวัสดุ ให้ส่งใช้เงินยืมให้เสร็จสิ้นภายในสิบวันนับแต่วันที่ได้รับเงิน(๒) การยืมเงินเพื่อเดินทางไปราชการให้ส่งใบสำคัญพร้อมเงินเหลือจ่าย (ถ้ามี) ส่งใช้เงินยืมให้เสร็จสิ้นภายในสิบห้าวันนับจากวันที่กลับจากการปฏิบัติราชการหากไม่ได้เดินทางตามที่กำหนดให้นำเงินยืมทั้งสิ้นที่ได้รับส่งคืนทันที(๓) การยืมเงินเพื่อเป็นค่าใช้จ่ายอื่น นอกจาก(๑) และ (๒) ให้ส่งใช้เงินยืมภายในสิบห้าวันนับจากวันเสร็จสิ้นภาระหน้าที่ข้อ ๔๔ผู้ยืมเงินจะต้องใช้เงินตามที่ระบุไว้ในรายการและวัตถุประสงค์ในสัญญาการยืมเงินเท่านั้นข้อ ๔๕[๘]เมื่อผู้ยืมส่งใช้เงินยืมให้เจ้าหน้าที่ผู้รับเงินบันทึกการรับคืนเงินยืมพร้อมทั้งออกใบเสร็จรับเงิน(ถ้ามี) และใบรับใบสำคัญซึ่งส่งใช้เงินยืม ให้ผู้ยืมไว้เป็นหลักฐานข้อ ๔๖ ในกรณีที่ผู้ยืมมิได้ชำระคืนเงินยืมหรือส่งใช้เงินยืมภายในกำหนดให้ผู้อำนวยการกองการเงินและบัญชี*หรือเจ้าหน้าที่การเงินเรียกให้ชดใช้เงินยืมตามเงื่อนไขในสัญญาการยืมให้เสร็จสิ้นไปโดยเร็วอย่างช้าไม่เกินสิบห้าวันนับแต่วันครบกำหนดในกรณีที่ไม่อาจปฏิบัติได้ตามวรรคหนึ่งให้รายงานให้เลขาธิการหรือหัวหน้าสำนักงานศาลแล้วแต่กรณี ทราบเพื่อพิจารณาสั่งการบังคับให้เป็นไปตามสัญญาการยืมเงินต่อไปข้อ ๔๗สัญญาการยืมเงินซึ่งยังไม่ได้ชำระคืนเงินยืมหรือส่งใช้เงินยืมให้เสร็จสิ้นจะต้องเก็บรักษาไว้ในที่ปลอดภัยไม่ให้สูญหายเมื่อชำระคืนเงินยืมหรือส่งใช้เงินยืมครบถ้วนแล้ว ให้ระบุคำว่า ส่งใช้เงินยืมแล้วในสัญญาการยืมเงินฉบับนั้นทันทีส่วนที่๖เงินสดย่อย ข้อ ๔๘[๙]ให้สำนักงานและสำนักงานศาลมีเงินสดย่อยไว้สำรองจ่ายในแต่ละวันตามจำนวนที่เลขาธิการกำหนดข้อ ๔๙ให้ผู้อำนวยการกองการเงินและบัญชี*หรือหัวหน้าสำนักงานศาลหรือผู้ได้รับมอบหมายแล้วแต่กรณีเป็นผู้มีหน้าที่ดูแลเงินสดย่อยข้อ ๕๐การจ่ายเงินจากเงินสดย่อยให้จ่ายสำหรับค่าใช้จ่ายต่างๆ ดังนี้(๑) เป็นหนี้จำนวนเล็กน้อย(๒) เป็นหนี้ที่ต้องชำระด้วยเงินสด ซึ่งผู้ขายไม่ยินยอมรับชำระหนี้ด้วยเช็คและเป็นสินค้าที่ไม่สามารถจัดซื้อจากผู้ขายรายอื่นได้หรือจัดซื้อจากผู้ขายรายอื่นได้ แต่ไม่สะดวก(๓) จ่ายตามใบสั่งซื้อซึ่งมีราคาไม่เกิน ๑๐,๐๐๐บาท(๔)เป็นการยืมซื้อของหรือค่าใช้จ่ายในการปฏิบัติราชการ(๕)[๑๐]เป็นการทดรองจ่ายเงินสวัสดิการต่างๆ ให้แก่ข้าราชการหรือลูกจ้างของสำนักงานทั้งนี้ เฉพาะเงินสวัสดิการที่จะต้องขอเบิกจากกรมบัญชีกลางข้อ ๕๑[๑๑]เงินสดย่อยคงเหลือในแต่ละวันเฉพาะที่เป็นเงินสดให้เก็บรักษาไว้ในตู้นิรภัย เว้นแต่ในกรณีที่ไม่มีตู้นิรภัยให้เก็บรักษาไว้ในที่ปลอดภัย ณ ที่ทำการ โดยปฏิบัติตามข้อกำหนด เรื่องการเก็บรักษาเงินของสำนักงานข้อ ๕๒จำนวนเงินสดย่อยในระยะเวลาใดระยะเวลาหนึ่งจะต้องมีจำนวนที่ตรวจสอบได้แน่นอนการรับจ่ายเงินสดย่อยทุกรายการจะต้องลงรายการบัญชีในทะเบียนคุมเงินสดย่อยข้อ ๕๓จำนวนเงินสดย่อยในแต่ละวันจะต้องประกอบด้วย(๑)[๑๒]จำนวนเงินสดและเงินฝากธนาคารคงเหลือ(๒) หลักฐานการจ่ายเงินที่ได้รองจ่ายเงินไปแล้ว(๓) สัญญาการยืมเงินเมื่อใดที่เจ้าหน้าที่เห็นว่าเงินสดย่อยจะมีไม่เพียงพอให้จัดทำรายงานเบิกเงินชดเชยจำนวนเท่ากับหลักฐานการจ่ายเงินที่ได้รองจ่ายเงินไปแล้วรวมกับสัญญาการยืมเงินเพื่อนำมาสมทบกับจำนวนเงินสดย่อยคงเหลือต่อไปข้อ ๕๔ การยืมเงินจากเงินสดย่อยผู้ยืมจะต้องปฏิบัติตามหลักเกณฑ์ว่าด้วยการจ่ายเงินยืมในส่วนที่ ๕ข้อ ๕๕ ในกรณีที่มีการเปลี่ยนตัวผู้มีหน้าที่ดูแลเงินสดย่อยให้ตรวจสอบยอดเงินคงเหลือ รายการหลักฐานการจ่ายเงินและสัญญาการยืมเงินที่ยังไม่ได้เบิกชดเชยและให้ส่งมอบงานเป็นลายลักษณ์อักษรหมวด๓การเก็บรักษาเงิน ส่วนที่๑ตู้นิรภัย ข้อ ๕๖ให้สำนักงานจัดให้มีตู้นิรภัยสำหรับเก็บรักษาเงินเอกสารสิทธิและเอกสารแสดงสิทธิของสำนักงานสำหรับสำนักงานศาลที่ยังไม่มีตู้นิรภัยให้เก็บรักษาเงิน เอกสารสิทธิและเอกสารแสดงสิทธิไว้ในที่ปลอดภัยของสำนักงานศาลนั้นข้อ ๕๗ ตู้นิรภัยของสำนักงานและสำนักงานศาลให้ตั้งไว้ในที่มั่นคงปลอดภัยและให้มีลูกกุญแจอย่างน้อยสองดอกแต่ละดอกมีลักษณะต่างกันข้อ ๕๘ ลูกกุญแจตู้นิรภัยตู้หนึ่งๆให้มีอย่างน้อยสองสำรับ สำรับหนึ่งมอบให้กรรมการเก็บรักษาเงินเป็นผู้เก็บรักษานอกนั้นให้นำฝากเก็บรักษาในลักษณะหีบห่อ ดังนี้(๑) สำหรับสำนักงานให้ฝากเก็บที่กองการเงินและบัญชี*กลาง กรมธนารักษ์ กระทรวงการคลัง(๒) สำหรับสำนักงานศาลให้ฝากเก็บที่ห้องเก็บเงินคลังในของสำนักงานคลังจังหวัดในกรณีที่ตู้นิรภัยมีรหัสประกอบให้บรรจุรหัสใส่ซองปิดผนึกเก็บไว้พร้อมกับลูกกุญแจตามที่กำหนดไว้ในวรรคหนึ่งส่วนที่๒กรรมการเก็บรักษาเงิน ข้อ ๕๙[๑๓]ให้เลขาธิการแต่งตั้งข้าราชการของสำนักงานซึ่งดำรงตำแหน่งระดับหกหรือเทียบเท่าขึ้นไปอย่างน้อยสามคนเป็นกรรมการเก็บรักษาเงินข้อ ๖๐ ให้กรรมการเก็บรักษาเงินเป็นผู้ถือลูกกุญแจตู้นิรภัยในกรณีที่ตู้นิรภัยมีที่ใส่กุญแจจำนวนเท่ากับจำนวนกรรมการให้กรรมการถือลูกกุญแจคนละดอกแต่ถ้าตู้นิรภัยมีที่ใส่กุญแจจำนวนน้อยกว่าจำนวนกรรมการให้กรรมการที่อาวุโสถือลูกกุญแจคนละดอกในกรณีที่ตู้นิรภัยมีรหัสประกอบให้กรรมการผู้มีอาวุโสสูงสุดเก็บรักษารหัสด้วย ถ้าต้องมีการส่งมอบลูกกุญแจเป็นการชั่วคราวและกรรมการผู้ส่งมอบกุญแจถือรหัสอยู่ให้ส่งมอบรหัสไปพร้อมกับลูกกุญแจด้วยข้อ ๖๑ถ้ากรรมการผู้เก็บรักษาลูกกุญแจตู้นิรภัยคนใดไม่สามารถปฏิบัติหน้าที่ได้ให้รายงานต่อเลขาธิการหรือหัวหน้าสำนักงานศาลแล้วแต่กรณี เพื่อแต่งตั้งกรรมการผู้เก็บรักษาลูกกุญแจเป็นการชั่วคราวการส่งมอบลูกกุญแจตู้นิรภัยต้องบันทึกไว้เป็นหลักฐานด้วยทุกครั้งข้อ ๖๒การส่งมอบและรับมอบลูกกุญแจระหว่างกรรมการกับผู้ที่ได้รับมอบหมายให้ทำหน้าที่กรรมการแทนชั่วคราวให้กรรมการผู้ส่งมอบและกรรมการผู้รับมอบตรวจนับตัวเงินและหลักฐานแทนตัวเงินซึ่งเก็บรักษาไว้ในตู้นิรภัยให้ถูกต้องตามรายการเงินคงเหลือประจำวันแล้วทำบันทึกการส่งมอบและรับมอบพร้อมกับลงลายมือชื่อกรรมการทุกคนไว้ในรายงานเงินคงเหลือประจำวันนั้นด้วยห้ามมิให้กรรมการผู้เก็บรักษาลูกกุญแจมอบลูกกุญแจให้ผู้อื่นทำหน้าที่แทนเว้นแต่เป็นการมอบให้ผู้ซึ่งได้รับแต่งตั้งเป็นกรรมการชั่วคราวข้อ ๖๓ การเก็บรักษาลูกกุญแจตู้นิรภัยต้องให้อยู่ในที่ปลอดภัย อย่าให้สูญหาย และห้ามผู้ใดนำไปพิมพ์แบบลูกกุญแจหากปรากฏว่าลูกกุญแจหายหรือมีกรณีสงสัยว่าจะมีผู้ปลอมแปลงลูกกุญแจหรือนำไปพิมพ์แบบลูกกุญแจเพิ่มโดยไม่ชอบให้รีบรายงานเลขาธิการหรือหัวหน้าสำนักงานศาลทราบเพื่อสั่งการโดยด่วนส่วนที่๓การเก็บรักษาเงิน ข้อ ๖๔ ภายหลังกำหนดเวลาปิดบัญชีในแต่ละวันให้หัวหน้าการเงินหรือเจ้าหน้าที่การเงินแล้วแต่กรณีนำเงินที่จะเก็บรักษาพร้อมรายงานเงินคงเหลือประจำวันส่งมอบต่อคณะกรรมการเก็บรักษาเงินให้คณะกรรมการเก็บรักษาเงินและหัวหน้าการเงินหรือเจ้าหน้าที่การเงินร่วมกันตรวจสอบเงินและหลักฐานแทนตัวเงินกับรายงานเงินคงเหลือประจำวัน เมื่อปรากฏว่าถูกต้องแล้ว ให้นำเงินเข้าเก็บรักษาในตู้นิรภัยโดยให้กรรมการทุกคนและเจ้าหน้าที่ดังกล่าวลงลายมือชื่อในรายงานเงินคงเหลือประจำวันไว้เป็นหลักฐานและให้กรรมการใส่กุญแจตู้นิรภัยให้เรียบร้อยข้อ ๖๕[๑๔]ให้หัวหน้าการเงินหรือเจ้าหน้าที่การเงินหรือเจ้าหน้าที่ซึ่งได้รับมอบหมาย เสนอรายงานเงินคงเหลือประจำวันในวันทำการถัดไปต่อเลขาธิการหรือผู้ซึ่งเลขาธิการมอบหมายหรือหัวหน้าสำนักงานศาลแล้วแต่กรณีข้อ ๖๖ ในกรณีที่ปรากฏว่าเงินที่ได้รับมอบให้เก็บรักษาไม่ตรงกับจำนวนที่แสดงไว้ในรายงานเงินคงเหลือประจำวันให้คณะกรรมการเก็บรักษาเงินและเจ้าหน้าที่ผู้นำส่งร่วมกันบันทึกจำนวนที่ตรวจนับได้นั้นไว้ในรายงานคงเหลือประจำวันและลงลายมือชื่อทุกคน แล้วนำเงินเข้าเก็บในตู้นิรภัยโดยปฏิบัติตามข้อ ๖๔และให้กรรมการเก็บรักษาเงินรายงานให้เลขาธิการหรือหัวหน้าสำนักงานศาลแล้วแต่กรณีทราบทันที เพื่อพิจารณาสั่งการต่อไปข้อ ๖๗ ในวันทำการถัดไป หากจะต้องนำเงินออกจ่ายให้คณะกรรมการเก็บรักษาเงินมอบเงินที่เก็บรักษาทั้งหมดให้หัวหน้าการเงินหรือเจ้าหน้าที่การเงินแล้วแต่กรณีรับไปจ่ายโดยให้ลงลายมือชื่อรับเงินไว้ในรายงานเงินคงเหลือประจำวันก่อนวันทำการที่รับเงินไปจ่ายนั้นข้อ ๖๘ การเปิดตู้นิรภัยให้คณะกรรมการเก็บรักษาเงินและเจ้าหน้าที่การเงินตรวจสภาพกุญแจและตู้นิรภัยก่อนเมื่อปรากฏว่าอยู่ในสภาพเรียบร้อยจึงเปิดได้หากปรากฏว่ากุญแจหรือตู้นิรภัยอยู่ในสภาพไม่เรียบร้อยหรือมีเหตุสงสัยว่ามีการทุจริตให้กรรมการเก็บรักษาเงินหรือหัวหน้าการเงินหรือเจ้าหน้าที่การเงินรายงานต่อเลขาธิการหรือหัวหน้าสำนักงานศาลแล้วแต่กรณีทราบทันที เพื่อพิจารณาสั่งการต่อไปหมวด๔ความสัมพันธ์ระหว่างสำนักงานกับสำนักงานศาล ข้อ ๖๙ให้สำนักงานศาลเปิดบัญชีเงินฝากกับธนาคารที่สำนักงานใช้บริการในนามของสำนักงานศาลนั้นให้หัวหน้าฝ่ายบริหารทั่วไปหรือผู้ที่ได้รับมอบหมายและหัวหน้าสำนักงานศาลเป็นผู้มีอำนาจลงนามร่วมกันในเช็คเพื่อจ่ายเงินได้ตามที่กำหนดไว้ในข้อ๒๙ เลขาธิการอาจกำหนดหลักเกณฑ์ให้สำนักงานศาลส่งเงินส่วนที่เกินกว่าจำนวนที่กำหนดเข้าบัญชีของสำนักงานได้ให้สำนักงานศาลทำบัญชีเงินฝากและลงบัญชีการฝากเงิน การรับเงินและการถอนเงินไว้ทุกครั้งข้อ ๗๐ การรับเงินและการส่งเงินระหว่างสำนักงานและสำนักงานศาลให้ใช้วิธีการโอนเงินเข้าบัญชีธนาคารให้กองการเงินละบัญชี*คุมการรับเงินและการส่งเงินไปยังสำนักงานศาลแต่ละแห่งให้สำนักงานศาลทำบัญชีการรับเงินและการส่งเงินไปยังสำนักงานทุกครั้งข้อ ๗๑[๑๕]เมื่อเริ่มปีงบประมาณให้กองการเงินและบัญชี*นำเงินฝากเข้าบัญชีธนาคารของสำนักงานศาลทุกแห่งเพื่อเป็นค่าใช้จ่ายตามวงเงินงบประมาณที่ได้รับอนุมัติจากเลขาธิการแต่ต้องไม่น้อยกว่าเงินค่าใช้จ่ายของสำนักงานศาลในระยะเวลาสองเดือนกรณีที่สำนักงานศาลใดมีความจำเป็นต้องใช้จ่ายเงินมากกว่าจำนวนที่โอนให้จะต้องทำคำขอโดยระบุเหตุผลและความจำเป็นเสนอต่อเลขาธิการเพื่อพิจารณาอนุมัติข้อ ๗๒ถ้าสำนักงานศาลมีความจำเป็นต้องใช้เงินเกินกว่าวงเงินงบประมาณที่สำนักงานศาลนั้นได้รับให้ทำคำขอพร้อมแสดงเหตุผลเสนอต่อเลขาธิการผ่านกองการเงินและบัญชี*เมื่อกองการเงินและบัญชี*เห็นว่ายังมีเงินงบประมาณเพียงพอและมีเหตุผลอันควรได้รับเงินเพิ่มเติมก็ให้เสนอความเห็นต่อเลขาธิการเพื่อพิจารณาอนุมัติข้อ ๗๓[๑๖]การขอเบิกเงินสวัสดิการของผู้ปฏิบัติงานในสำนักงานศาลที่จะต้องขอเบิกจากกรมบัญชีกลางให้สำนักงานศาลทดรองจ่ายเงินสวัสดิการโดยเบิกจ่ายจากเงินสดย่อยพร้อมกับรวบรวมใบเบิกและเอกสารที่เกี่ยวข้องที่สำนักงานศาลตรวจสอบแล้วส่งไปยังกองการเงินและบัญชี*เพื่อขอเบิกเงินจากกรมบัญชีกลางชดเชยเงินสดย่อยที่ได้ทดรองจ่ายไปก่อนข้อ ๗๔ให้สำนักงานศาลจัดทำบัญชีรายรับรายจ่ายและเงินคงเหลือของสำนักงานศาลทุกเดือนและเสนอต่อเลขาธิการตามที่กำหนดในข้อ๗๖ วรรคสองเพื่อประโยชน์ในการควบคุมและประสานงานกับสำนักงานศาลต่างๆในด้านการบัญชีและการเงิน เลขาธิการหรือผู้ซึ่งเลขาธิการมอบหมายมีอำนาจสั่งให้สำนักงานศาลทำบัญชีหรือทำรายงานเกี่ยวกับการเงินนอกจากที่กำหนดในวรรคหนึ่งก็ได้[๑๗]หมวด๕การบัญชี ข้อ ๗๕ให้กองการเงินและบัญชี*จัดทำบัญชีของสำนักงานตามหลักการบัญชีซึ่งเป็นที่ยอมรับกันโดยทั่วไปข้อ ๗๖ให้กองการเงินและบัญชี*จัดทำบัญชีรายรับรายจ่ายและเงินคงเหลือประจำทุกเดือนของสำนักงานเสนอต่อเลขาธิการเพื่อรายงานประธานทราบให้เจ้าหน้าที่การเงินจัดทำบัญชีรายรับรายจ่ายและเงินคงเหลือของสำนักงานศาลเสนอต่อหัวหน้าสำนักงานศาลเพื่อเสนอต่อเลขาธิการผ่านผู้อำนวยการกองการเงินและบัญชี*ภายในวันที่ ๑๐ของเดือนถัดไปข้อ ๗๗ บัญชีและทะเบียนทรัพย์สินรวมทั้งหลักฐานที่ใช้ในการลงบัญชีจะต้องเก็บไว้ให้เป็นระเบียบเพื่อสะดวกในการตรวจสอบและเก็บรักษา ไว้ไม่น้อยกว่าสิบปีในกรณีที่เป็นเอกสารเกี่ยวกับการเงินหรือการก่อหนี้ผูกพันทางการเงินที่ไม่มีหลักฐานแห่งการก่อหนี้เปลี่ยนแปลง โอน สงวน หรือระงับซึ่งสิทธิในทางการเงิน รวมถึงเอกสารเกี่ยวกับการรับเงินจ่ายเงินหรือการก่อหนี้ผูกพันทางการเงินที่หมดความจำเป็นในการใช้เป็นหลักฐานแห่งการก่อหนี้ เปลี่ยนแปลง โอน สงวนหรือระงับซึ่งสิทธิในทางการเงินเพราะมีเอกสารอื่นที่สามารถนำมาใช้อ้างอิงหรือทดแทนเอกสารดังกล่าวแล้วและสำนักงานตรวจเงินแผ่นดินตรวจสอบถูกต้องแล้วหรือเป็นเอกสารที่ไม่มีความจำเป็นต้องใช้ประกอบการตรวจสอบหรือการใดๆ อีกให้เก็บรักษาไว้ไม่น้อยกว่าห้าปีข้อ ๗๘การลงบัญชีเกี่ยวกับวัสดุให้ถือว่าเป็นค่าใช้จ่ายเมื่อซื้อทั้งจำนวนและเมื่อสิ้นงวดบัญชีจึงตรวจนับยอดคงเหลือถือเป็นทรัพย์สินคงเหลือต่อไปหมวด๖การตรวจสอบบัญชีและการรายงานประจำปี ข้อ ๗๙ ให้ผู้ตรวจสอบภายในมีหน้าที่ตรวจสอบดังนี้(๑) บัญชีทางการเงินและทรัพย์สินมีวัตถุประสงค์ในการตรวจสอบว่าสำนักงานได้ปฏิบัติทางการเงินและทรัพย์สินถูกต้องตามคำสั่งและระเบียบที่กำหนดไว้หลักฐานและเอกสารทางการเงินมีความถูกต้องและสมบูรณ์ การบันทึกบัญชีแยกประเภทและสรุปผลรวมทั้งรายงานทางการบัญชีได้ปฏิบัติตามหลักการบัญชีซึ่งเป็นที่ยอมรับโดยทั่วไปตามที่สำนักงานกำหนดหรือไม่(๒) การบริหารและดำเนินงานของสำนักงานมีวัตถุประสงค์ในการตรวจสอบว่าสำนักงานได้บริหารและดำเนินงานบรรลุวัตถุประสงค์และนโยบายอย่างมีประสิทธิภาพและประสิทธิผลหรือไม่เพียงใดให้ผู้ตรวจสอบภายในรายงานผลการตรวจสอบต่อเลขาธิการทราบเป็นประจำทุกเดือนและเสนอรายงานให้ประธานทราบอย่างน้อยปีละหนึ่งครั้งข้อ ๘๐ ให้กองการเงินและบัญชี*จัดทำงบดุลงบการเงิน และบัญชีทำการเสนอประธานผ่านเลขาธิการเพื่อให้ความเห็นชอบก่อนส่งให้สำนักงานตรวจเงินแผ่นดินซึ่งเป็นผู้สอบบัญชีของสำนักงานภายในเก้าสิบวันนับแต่วันสิ้นปีงบประมาณของทุกปีหมวด๗ความรับผิดชอบ ข้อ ๘๑ข้าราชการและลูกจ้างของสำนักงานต้องปฏิบัติหน้าที่ราชการให้เป็นไปตามที่กำหนดในระเบียบนี้อย่างเคร่งครัดผู้ใดปฏิบัติราชการโดยไม่ปฏิบัติตามระเบียบนี้ถือว่าผู้นั้นกระทำผิดวินัยข้อ ๘๒หากปรากฏว่าเงินในความรับผิดชอบของหน่วยงานในสังกัดใดขาดบัญชีหรือสูญหายเพราะการทุจริตหรือมีพฤติการณ์ที่ส่อไปในทางไม่สุจริต หรือเพราะเหตุหนึ่งเหตุใดซึ่งมิใช่กรณีปกติให้เจ้าหน้าที่การเงินหัวหน้าการเงินหรือผู้อำนวยการกองการเงินและบัญชี*รีบรายงานให้เลขาธิการหรือหัวหน้าสำนักงานศาลแล้วแต่กรณีทราบ เพื่อแก้ไขหรือพิจารณาสั่งการโดยด่วนในกรณีที่เห็นว่ามีการกระทำความผิดทางวินัยหรือความผิดทางอาญา ให้รีบดำเนินการเพื่อให้มีการลงโทษทางวินัยหรืออาญาโดยเร็วและในกรณีที่เห็นว่าเป็นการกระทำที่ก่อให้เกิดความเสียหายทางแพ่งแก่ราชการหรือบุคคลอื่นให้รีบดำเนินการตามกฎหมายว่าด้วยการรับผิดทางละเมิดของเจ้าหน้าที่เพื่อให้ได้ข้อยุติโดยเร็วประกาศณ วันที่ ๑๒ พฤศจิกายน พ.ศ. ๒๕๔๒อักขราทร จุฬารัตนกรรมการข้าราชการฝ่ายศาลปกครองทำหน้าที่ประธานกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน(ฉบับที่ ๒) พ.ศ. ๒๕๔๔[๑๘]*ระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน(ฉบับที่ ๓) พ.ศ. ๒๕๔๗[๑๙]ข้อ ๔ ให้แก้ไขคำว่า กองคลังและคำว่า ผู้อำนวยการกองคลัง ในระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน พ.ศ. ๒๕๔๒ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงิน(ฉบับที่ ๒) พ.ศ. ๒๕๔๔ เป็น กองการเงินและบัญชีและ ผู้อำนวยการกองการเงินและบัญชีหทัยภัทร/ผู้จัดทำ๑๙/๓/๒๕๕๐[๑]ราชกิจจานุเบกษา เล่ม ๑๑๖/ตอนที่ ๑๑๒ ก/หน้า ๗/๑๒ พฤศจิกายน ๒๕๔๒[๒]ข้อ ๓ นิยามคำว่า หัวหน้าการเงินแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗[๓]ข้อ ๒๖ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗[๔]ข้อ ๒๗ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗[๕]ข้อ ๒๘ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗[๖]ข้อ ๒๙ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗[๗]ข้อ ๔๑ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๘]ข้อ ๔๕ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๙]ข้อ ๔๘ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๑๐]ข้อ ๕๐ (๕) เพิ่มโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๑๑]ข้อ ๕๑ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๑๒]ข้อ ๕๓ (๑) แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๑๓]ข้อ ๕๙ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๑๔]ข้อ ๖๕ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงิน(ฉบับที่ ๒) พ.ศ. ๒๕๔๔[๑๕]ข้อ ๗๑ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๑๖]ข้อ ๗๓ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๑๗]ข้อ ๗๔ วรรคสองแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๑๘]ราชกิจจานุเบกษา เล่ม ๑๑๘/ตอนที่ ๓๓ ก/หน้า ๗/๒๘ พฤษภาคม ๒๕๔๔[๑๙]ราชกิจจานุเบกษา เล่ม ๑๒๑/ตอนพิเศษ ๗๔ ก/หน้า ๙/๗ ธันวาคม ๒๕๔๗